Visitors (serie 'e televisione)

Visitors fuje na serie a puntate 'e fantascienzia dé State Aunite, juta in onda d'o 1984 ao 1985 , scritta e diriggiuta ra Kenneth Johnson.

 Cunto 
Estraterrestre umanoide cu n'apparenzia quase umana sbarcheno 'ncoppa â Terra d'o quarto pianeta da stella Sirio cu na flotta 'e 50 dischie volante ca piazzeno 'ncoppa aé chiu grosse cità do munno. Diceno 'e essere venute 'n pacia e vanno truvanno ajuto ra l'essere umane pe puté avé cjerti sustanze chimiche nicessarie 'ncoppa ao pianeta loro. Pe parta loro prumetteno 'e spartere a tecnologia avanzata ca teneno cu l'essere umane: é guerne do munno accetteno e é Visitors se cumquisteno a cumfedenzia dé putiente.

Bello e buono abbieno a succedere cose streveze. Pe asempio cierti scienziate abbieno a truvà ustilità d'a parta dé mezze 'e cummunicazione e stregnemiente legale a l'attività e aé muvemjente loro. L'uommene 'e scienzia chiu canusciute abbieno a se menà verzo pratteche e purtamiente streveze, comme bello e buono addeventà mancinètto chi pe tutta a vita soja éva stato deritto. Chille ca vanno cercanno 'e capì int'a chesta situazione scumpareno senza lassà nisciuna traccia.

O giurnalista Michael Donovan (Singer) se 'nguatta dinto a na navecella dé "Visitature" e sbrogna ca sotta â mascara umanoida chiste estraterrestre songo lacerte carnivore, amante 'e rusecature, aucielle e, si attocca, pure tarantule.

Quanno Donovan tenta 'e denunzià chesta situazione, a trasmissione vene bloccata e Donovan addeventa nu bandito recercato tanto d'a pulezia quanto d'é Visitature.

A mano a mano ca a serie va annanze, se scummoglieno é 'ntenzione overe dé visitors: s'arrubbà tutta l'aqua da Terra e arreducere l'umanità a na fonte 'e alimento, lassanno sulo a cocche schiavo e surdato-carne 'e maciello pe é guerre ca é visitors cumbatteno cu ati razze estraterrestre.

E scienziate songo é primme a essere pigliate 'e mira: eveno chilli ca chiu â'mpresso putevano sbrugnà l'intenzione dé Visitors.Cocche perzonalità chiu auta vene adderettura sottaposta ao lavagge dé cerevelle (chiammato "cumverzione"), ca permètte aé Visitature 'e se fà ubbidì ra chist'uommene. Spisso l'essere umane nun percepisceno é cagne "piccerille" ca chestu significa pe a gente ca passa pe stu pruciesso (comme cagnà ra deritto a mancinètto). Cu tutto chestu, ce stanno assaje umane ca collaboreno cu é Visitors (tra cuje a mamma 'e Donovan stessa), o pure ca ignoreno a verità ca ce sta sotta.

Se forma accussì nu muvemjento 'e resistenzia, ca va truvanno 'e s'opponere, comme pote, a l'invasione. A lider da puntata 'e Los Angeles jè a dutt.ssa Juliet (Julie) Parish; aé vote Donovan s'aune a chistu gruppo. A resistenzia abbia a cumbattere contra é Visitors. Chiu tarde nasce na dissidenzia tra é Visitors stesse (chistu gruppo piglia o nomme 'e Quinta Culonna, cu Martin comme guida), ca s'opponeno aé pruggiette é chille da razza loro, e tenteno 'e ajutà â Resistenzia 'e tutte manère.

 Prugiette pe u futuro
A suspenzione da serie ao 1985 facette maraveglia aé produtture: l'urdema puntata fatta rummane cu a trama aperta. Ao 2004 Johnson annunziaje nu pruggietto pe a sequela da primma edizione. chiu tarde a NBC decidètte ca primma da sequela vò nu remake do film originale, dipendenno d'o successo do remake a sequela. Â fine se parla ca se putesse fà nu film nuovo pe a televisione, accapace pigliata ra nu libero, ma pe mò nun ce sta njente 'e cuncreto.      

Categurìa:Serie 'e televisione